Italia a blocat o parte din utilizatorii de pe Tik Tok, după ce o fată a murit sufocată din cauza unei provocări.
O fată de doar 10 ani a murit din cauza unei provocări de pe Tik Tok. Italia a blocat temporar utilizatorii care nu îşi pot demonstra vârsta. Utilizatorii trebuie să aibă cel puţin 13 ani pentru a accesa platforma video.
Procurorii italieni au deschis o anchetă cu privire la decesul accidental al unei fete de 10 ani, care ar fi participat la o provocare pe Tik Tok, relatează The Guardian. Italia a anunţat că a blocat temporar accesul la Tik Tok pentru utilizatorii a căror vârstă nu a putut fi dovedită.Utilizatorii trebuie să aibă cel puţin 13 ani pentru a accesa platforma video, potrivit termenilor şi condiţiilor impuse de Tik Tok.Fata a murit într-un spital din Palermo, după ce a descoperită miercuri de sora ei de cinci ani. Copilul era în baia familiei, cu telefonul în mână, care a fost confiscat de poliţişti.Tik Tok, platformă deţinută de compania chineză ByteDance, a declarat că nu a reuşit să identifice conţinutul care ar fi putut încuraja fata să participe la o provocare care să îi provoace decesul.Experţii medicali au avertizat cu privire la pericolul provocării, care se numeşte "jocul sufocării". Agenţia italiană pentru protecţia datelor a intentat un proces împotriva Tik Tok în luna decembrie, acuzând o "lipsă de atenţia cu privire la protecţia minorilor".